Θεέ μου! Είναι τέλεια.
Τέλεια;
-Ντόσον, με απογοητεύεις. -Κοίτα την. Αυτά τα μάτια, τα μαλλιά.
Συμφωνώ ότι έχει κάποια φυσικά χαρακτηριστικά...
αλλά τίποτα πρωτότυπο ή μυστηριώδες για να θεωρηθεί τέλεια.
Χαλάρωσε.
Αυτό το πρόσωπο δεν αφήνει τίποτα στη φαντασία.
Η καλοδιατηρημένη ομορφιά μίας μεσοαστής Νεοϋορκέζας...
Δεν υπάρχει κανένα μυστήριο. Βλέπω το μέλλον της στο πρόσωπό της.
-Αλήθεια; -Ναι.
Σε τρία χρόνια, οι σχετικά καλοί βαθμοί της θα τη βοηθήσουν
να μπει σε ένα μικρό κολλέγιο Καλών Τεχνών στη Νέα Αγγλία,
όπου θα σπουδάσει Ιστορία Τέχνης...
πριν γυρίσει στο Μανχάταν για να παντρευτεί έναν χρηματιστή
που θα γνωρίσει ένα Σάββατο σε ένα πάρτι του Κυπέλλου Αμερικής.
Σε έναν χρόνο, μετακομίζουν στα προάστια του Κονέκτικατ,
ανακαινίζουν ένα παλιό αγροτόσπιτο και μεγαλώνουν τρία τέλεια παιδιά.
Έριξες πολλή σκέψη σ' αυτό.
Όχι ιδιαίτερα. Είναι απλώς προφανές.
Λοιπόν, Νοστράδαμε, λέω να αφήσω την Τζεν να με εκπλήξει.
Όπως θες. Απλώς προσπαθώ να σου γλυτώσω χρόνο.
Μου δίνεις εκείνη την κασέτα;
Ψάχνω τι να πάρω στους γονείς μου για την επέτειό τους.
Τι παίρνεις σε δύο ανθρώπους που είναι κάθε μέρα μαζί
τα τελευταία 20 χρόνια;
Έτσι πρόχειρα, θα 'λεγα ξεχωριστές διακοπές.
Ντόσον, ξέρω ότι ακόμα ψάχνεσαι κινηματογραφικά,
αλλά δεν ήξερα ότι το γύρισες στην πορνογραφία.
Δεν το τράβηξα εγώ αυτό.
Νομίζω ότι βρήκαμε το τέλειο δώρο επετείου.
-Τι είναι αυτό; -Δεν ξέρω.
Τ' ορκίζομαι. Δεν το τράβηξα εγώ.
Θα άφησα ανοιχτή την κάμερα όταν φύγαμε από τα ερείπια.
Ξέρεις, έχει κάποια ποιότητα.
Βλέπεται άνετα.
Ναι.
Κάπου την ξέρω αυτή τη γυναίκα.
Ξέρω τι εννοείς.
Αν τραβήξεις λίγο τα μαλλιά της πίσω.
Και τη βάλεις να κάτσει σε σχολικό έδρανο;
Θα μπορούσε να είναι...
Η κ. Τζέικομπς.
Κι εμφανίζεται στο βίντεο να το κάνει με έναν τύπο.
Η κ. Τζέικομπς από την έκτη ώρα Αγγλικών;
-Η ίδια. -Για στάσου.
Τι είναι αυτά που λες; Έχεις την Ταμάρα σε βίντεο;
Συγγνώμη, Πέισι. Ξέρω ότι νόμιζες ότι το κρατούσε για σένα, αλλά...
Γύριζα κάτι σκηνές στα ερείπια με την Τζεν και φεύγοντας,
ξεχάσαμε την κάμερα ανοιχτή. Τα υπόλοιπα είναι πορνογραφική ιστορία.
Πολύ περίεργο.
Δεν φαίνεται ποιος είναι ο τύπος, έτσι;
Είναι γυρισμένος. Δεν φαίνεται το πρόσωπό του.
Αν θες να τον βρεις, ψάξε για έναν άντρα με καστανό μαλλί
και παλλόμενους μύες στον λαιμό.
Ντόσον, λέω να ρίξω μια ματιά στην κασέτα.
Θα σου κανονίσουμε μία ιδιωτική προβολή.
Ναι, να αυτοϊκανοποιηθείς με την ησυχία σου.
Μπράβο που μετατρέπεις τη σεξουαλική σου καταπίεση σε χιούμορ.
Παιδιά, έχω αργήσει.
Πρέπει να φύγω πριν πάρει την αστυνομία η γιαγιά μου.
Θα σε συνοδέψω.
-Τα λέμε, παιδιά. -Μην ξεχάσεις. Θέλω να δω την κασέτα.
-Ανώμαλε. -Πουριτανή.
Ο Πέισι το παίζει έμπειρος, αλλά είναι μόνο λόγια.
Λένε πως όσο πιο πολύ μιλάς για αυτό,
τόσο λιγότερα ξέρεις.
Σπάνια μιλάω για αυτό.
Το ξέρω. Για αυτό είμαι μαζί σου.
Ξέρεις κάτι, Ντόσον;
Ίσως δεν είναι η καλύτερη στιγμή για αυτό.
-Να υποθέσω ότι δεν είμαστε μόνοι; -Βασικά, είμαστε τρίο.
Δες το έτσι, Ντόσον. Η καταπίεση του πόθου
μπορεί να τον κάνει ακόμα πιο δυνατό.
Έτσι, την επόμενη φορά που θα σε δω, θα δώσουμε ένα μεγαλειώδες φιλί.
-Αν δεν πεθάνω από την αναμονή. -Δεν είναι αναμονή. Είναι προσδοκία.
Χέσ' το.
Τα κάνεις αυτά για να με αναστατώσεις, Τζένιφερ;
-Ήταν απλώς ένα φιλί, γιαγιά. -Απλώς ένα φιλί.
Πολλοί από τους μπελάδες σου στη Νέα Υόρκη
ξεκίνησαν από ένα φιλί.
Ο ορισμός σου για τον μπελά είναι πιο διευρυμένος από οποιουδήποτε.
Και γιατί νομίζεις ότι σε έστειλαν εδώ οι γονείς σου;
Για θύμισέ το μου ξανά.
Έχω να ακούσω για τις αμαρτίες μου, πόσο; Δεκαπέντε λεπτά;
Δεν το κάνω για να σε βασανίσω.
Το κάνω για να μην κυλήσεις στον ίδιο δρόμο ξανά.
Ξέρεις κάτι; Βαρέθηκα, γιαγιά.
Τον τρόπο που μιλάμε μεταξύ μας. Αυτές τις συζητήσεις
που κάνουν τους ίδιους κύκλους
όπου λέμε τα ίδια ξανά και ξανά.
Ας το τελειώσουμε τώρα.
Αυτό που είδες με μένα και τον Ντόσον ήταν απλώς ένα φιλί.
Απλώς ένα φιλί.
Πώς και δεν το έχεις ξαναδεί;
Δεν το έχω ξαναδεί. Τ' ορκίζομαι.
Πλάκα κάνεις. Μετά από 20 χρόνια γάμου...
Όχι ακόμα 20. Όχι μέχρι τη Δευτέρα.
Ντόσον, άκου εδώ.
Η μητέρα σου μου είπε ότι δεν έχει ξαναδεί
την ουλή κάτω από το πηγούνι μου.
Από το ατύχημα με το σκούτερ πριν δέκα χρόνια;
Ναι. Ευχαριστώ, Ντόσον. Ευχαριστώ πολύ.
Βλέπεις; Ο γιος μου ξέρει το πρόσωπό μου καλύτερα από σένα.
Ίσως να αρχίσεις να έρχεσαι σπίτι νωρίτερα.
Να βλέπεις το πρόσωπό μου στο φως της μέρας.
Μην ενοχλήστε. Θα φύγω μόνος μου.
Πέισι.
-Τι κάνεις; -Την κασέτα.
-Ποια κασέτα; Την κ. Τζέικομπς; -Ναι, αυτήν!
Σταμάτα! Μου χαλάς το αρχείο.
Σου είπα ότι θα σου τη δείξω. Δεν μπορούσες να περιμένεις;
Όχι. Μάλλον όχι.
Ξέρω ότι την έχεις πατήσει μαζί της, αλλά χαλάρωσε.
Δεν είναι τίποτα το φοβερό.
Ορίστε. Ασυγκράτητε.
-Ντόσον. -Ναι;
Ίσως δεν ήμουν απολύτως ειλικρινής μαζί σου τελευταία.
Δεν είναι ότι σου έχω πει ψέματα.
Απλώς απέκρυψα κάποιες λεπτομέρειες.
Εντάξει.
Δεν έχω την κατάρα της αυτογνωσίας, όπως εσύ, Ντόσον...
Αλλά γνωρίζω αρκετά για να ξέρω πώς με βλέπουν οι άλλοι.
Δεν είμαι αυτός που κερδίζει το κορίτσι.
Είμαι αυτός που όλο το λέει, αλλά δεν την κερδίζει.
Όταν το ακούς από πολλούς αυτό,
αρχίζεις να το πιστεύεις.
Δεν σε πιάνω, Πέισι.
-Αυτή τη φορά κέρδισα το κορίτσι. -Τι;
Πες το νόμο των πιθανοτήτων, πες το έργο Θεού,
πες το όπως θες, αλλά την κέρδισα.
Ποια; Ποια κέρδισες, Πέισι;
Φίλε...
Ξέρεις κάτι, Ντόσον; Δεν ξέρω πώς να σου το πω.
Αλλά ο τύπος με το καστανό μαλλί και τους παλλόμενους μύες στον λαιμό...
Ο τύπος με την Ταμάρα Τζέικομπς...
είμαι εγώ.
-Όχι. -Ναι.
Δεν είμαι μόνο λόγια αυτή τη φορά. Μακάρι να ήταν έτσι,
γιατί μπορώ να σκεφτώ 40 λόγους
που αυτή η κασέτα μπορεί να με καταστρέψει.
Κι ένας σημαντικός είναι το ρεζίλεμα.
Δεν πρέπει να βιντεοσκοπείται η πρώτη φορά κάποιου.
Τρελάθηκες;
Δεν βρίσκω λόγια να εκφράσω την αντίδρασή μου.
Μα μου αρέσει, Ντόσον. Πραγματικά.
Δεν είναι μόνο το σεξ, φίλε.
Δεν ξέρω. Ίσως είναι πολύ εξωπραγματικό ή αλλόκοτο για να προχωρήσει.
Το "αλλόκοτο" είναι μία σωστή λέξη.
Ναι.
Αυτό...
Ίσως σου ακουστεί λίγο περίεργο, αλλά...
Στην κασέτα ήμουν...
Εννοώ...
Τα πήγα καλά;
Από πλευρά επίδοσης. Τα κατάφερα;
Ναι, μια χαρά τα πήγες.
Τουλάχιστον, απ' ό,τι κατάλαβα, ναι.
Καλά τα πήγες.
Ωραία, φίλε.
Ευχαριστώ.
Και μην το πεις πουθενά ακόμα.
Εντάξει.
Μπορείς να τους πάρεις κηροπήγια.
Μία ωραία κορνίζα, ίσως κάποιο έργο λαϊκής τέχνης.
Πιστεύεις ότι θα τους άρεσε κάτι τέτοιο;
Ντόσον, οι γονείς σου είναι λευκοί μεσήλικες των προαστίων.
Λατρεύουν τη λαϊκή τέχνη.
Πρέπει να τους δεις τελευταία. Σκέτη αηδία. Είναι...
Τη μία φιλιούνται και την άλλη σαλιαρίζουν το σαλόνι.
Είναι θλιβερό, ξέρεις. Ζηλεύω τη σεξουαλική ζωή των γονιών μου.
Τι εννοείς; Δεν σου κάθεται η ξανθούλα;
Νόμιζα ότι ήδη θα είχατε...
Είσαι πολύ ρομαντική, έτσι;
Δεν νομίζω να κάνετε τίποτα αν δεν ξεφορτωθείτε
την κακιά γιαγιά, αλλά...
Μαμά;
Μαμά.
Ντόσον! Γεια.
Τζόι.
Τι κάνετε... Τι έκπληξη είναι αυτή;
-Τι σας φέρνει εδώ; -Ήρθαμε να ψωνίσουμε.
Συγγνώμη. Ντόσον, από εδώ ο...
-Μπομπ Κόλινσγουορθ. -Των έξι και των έντεκα.
-Σωστά. -Και η Τζόι.
-Γεια. -Συγκλονισμένη.
Η μαμά σου με βοηθούσε με ένα πρόβλημα γκαρνταρόμπας.
Έρευνα του καναλιού έδειξε ότι ενώ αρέσω στους τηλεθεατές,
απεχθάνονται τα σακάκια μου.
Τέλος πάντων, χαίρομαι που σε γνωρίζω.
Η μητέρα σου μου είπε για την ταινία σου.
Είμαι λάτρης των ανεξάρτητων ταινιών
και θα ήθελα να τη δω όταν ολοκληρωθεί.
Φυσικά. Ναι.
Μπομπ, πρέπει να γυρίσουμε για να ετοιμαστούμε.
Έχει δίκιο. Να 'στε καλά.
Χάρηκα που σας γνώρισα.
Τα λέμε σπίτι.
-Γεια σου, μαμά. -Γεια σου, Τζόι.
Όταν πρωτοείδα τον Μπομπ, νόμιζα ότι ήταν κόπανος,
αλλά τώρα που τον γνώρισα από κοντά, δεν φαίνεται τόσο κακός.
-Τι λες κι εσύ; -Ότι είχες δίκιο την πρώτη φορά.
Να τολμήσω να ρωτήσω;
Οι χειρότεροί σου φόβοι επιβεβαιώθηκαν. Πάω να δω τον Ντόσον.
Και ίσως πάω γυρεύοντας,
αλλά θα προτιμούσα να μου πεις αυτό που σκέφτεσαι
από το να συνεχίσεις να με κοιτάς έτσι.
-Ένα πράγμα θέλει μόνο από σένα. -Όχι. Δεν είναι έτσι ο Ντόσον.
Είναι γλυκός, ειλικρινής και ρομαντικός...
Κι εκείνη η Πότερ;
Που μπαινοβγαίνει από το παράθυρό του;
-Δεν τολμώ να μαντέψω καν. -Όχι.
Ο Ντόσον και η Τζόι είναι απλώς φίλοι.
Ναι, ίσως υπάρχει μία σεξουαλική ένταση, κάτι που συμβαίνει
όταν ένα αγόρι κι ένα κορίτσι είναι φίλοι, αλλά δεν πάει παραπέρα.
Κι όσον αφορά τον Ντόσον κι εμένα,
αυτό που είδες χθες το απόγευμα είναι το αποκορύφωμά μας.
Να υποθέσω ότι έχεις αισθήματα για εκείνον;
Ακριβώς.
Λοιπόν, δεν μπορεί να γίνει κάτι για αυτό.
Ελπίζω μόνο να μην κάνεις τα ίδια λάθη
που ξέρουμε και οι δύο ότι κάνουν τα κορίτσια της ηλικίας σου.
Πάντα βρίσκεις τρόπο να το βάλεις μέσα στη συζήτηση.
Τζένιφερ, με νευριάζεις.
Μη λαμβάνεις όλα όσα λέω σαν κριτική.
Όχι, ξέρω. Κάποια από αυτά είναι.
-Γεια σου, Ταμάρα. -Γεια. Τι έκπληξη.
Σε είδα να κάθεσαι εδώ και είπα να περάσω.
-Χαίρομαι που το έκανες. -Τι διαβάζεις;
Τη λίστα με τα εγκεκριμένα βιβλία της Α' Λυκείου.
Ψάχνω το επόμενο βιβλίο που θα μελετήσουμε. Καμιά πρόταση;
Τι θα έλεγες για κάτι με δράση αυτή τη φορά;
-Δράση; -Ναι. Σεξ.
Τι φοβάται τόσο το σχολικό συμβούλιο;
Είμαστε σχεδόν ενήλικες πια. Μπορούμε να τα χειριστούμε αυτά.
Δεν θα μας σκοτώσουν μερικά ερωτικά μυθιστορήματα.
Πέισι, κάθε λογοτεχνικό έργο
που θα διαβάσεις φέτος, θα έχει σεξ μέσα.
-Όπως κι όσα διάβασες πέρσι. -Ναι, αλλά δεν είναι αληθινό σεξ.
Το σεξ είναι αποτρεπτικό.
Σαν προειδοποίηση. Δεν κάνω πλάκα.
Κάθε φορά που κάποιος σε αυτά τα βιβλία κάνει σεξ,
κάτι κακό συμβαίνει.
Ρωμαίος και Ιουλιέτα.
Κάνουν σεξ κι αμέσως μετά αυτοκτονούν.
Το Άλικο Γράμμα;
Η Έστερ Πριν κάνει σεξ κι αμέσως μετά γίνεται παρίας.
Εκείνο το ελληνικό. Ο...
-Οιδίποδας; -Ναι, αυτό.
Ο τύπος κοιμάται με μία γκόμενα που τελικά είναι η μητέρα του.
Φρικάρει τόσο πολύ που βγάζει τα ίδια του τα μάτια.
Δεν είναι έτσι η πραγματική ζωή.
Διόρθωσέ με αν κάνω λάθος, αλλά έχω ακούσει
πως μια στο τόσο, δύο άνθρωποι κοιμούνται μαζί, το απολαμβάνουν
και μετά όλα πάνε καλά.
Πιστεύεις ότι είναι πιθανό;
Στίβεν;
Λοιπόν. Αντίδραση.
-Και θέλω να είσαι ειλικρινής. -Αν...
Αλλά πριν πεις τίποτα,
η γνώμη σου σημαίνει πολλά για μένα κι αν δεν σου αρέσει,
δεν ξέρω αν θα το αντέξω.
Αν εξαιρέσεις την αξιολύπητη τσιρίδα μου, νομίζω ότι είναι καλό.
Είναι πολλά υποσχόμενο και θα βγει πολύ καλό.
-Πολύ καλό; -Πάρα πολύ καλό.
Έχω ακόμα πολλή δουλειά να κάνω. Αύριο.
Που θα πάω στο κανάλι της μαμάς μου.
Με αφήνουν να χρησιμοποιώ τον εξοπλισμό τους.
Θα ήθελες να έρθεις;
-Ναι, ωραίο ακούγεται. -Αλήθεια;
Σοβαρά;
Γιατί εκπλήσσεσαι κάθε φορά που αρπάζω την ευκαιρία
να περάσω χρόνο μαζί σου;
Δεν ξέρω. Έμφυτη αμφιβολία, ίσως;
Ξεπέρασέ το. Δεν είναι όλα στη ζωή τόσο περίπλοκα.
Στις παλιές ταινίες, όταν δύο χαρακτήρες ξάπλωναν μαζί,
η λογοκρισία ανάγκαζε τον έναν να έχει το ένα πόδι στο πάτωμα.
Κάτι που δεν κατάλαβα ποτέ. Αν οι χαρακτήρες
ήταν έξυπνοι, θα μπορούσαν να κάνουν σχεδόν τα πάντα.
Ντόσον. Έχουμε πολύ χρόνο μπροστά μας για να διαψεύσουμε τη λογοκρισία.
Δεν χρειάζεται να γίνει σήμερα.
Εντάξει;
Εντάξει.
Εντάξει. Τέλειο.
-Να το δούμε με εικόνα; -Φυσικά.
-Είδες τη μαμά σου σήμερα; -Όχι. Θα τη βρω μετά.
Εντάξει, πάμε.
Πάμε πάλι με περισσότερο σοκ και λιγότερο θυμό.
Έγινε. Περισσότερο σοκ, λιγότερο θυμό. Εντάξει.
-Συγγνώμη, Ντόσον. -Ας κάνουμε ένα διάλειμμα.
Συγγνώμη αν με έπιασε η τελειομανία μου.
Το παθαίνω καμιά φορά.
Όχι. Μ' αρέσει ο άντρας που ξέρει τι θέλει.
Αλήθεια; Όπως εγώ;
Περίπου.
Ντόσον, κοίτα. Η μαμά σου.
Έλα.
Ξέρω ότι σκέφτεσαι διάφορα αυτή τη στιγμή και...
Δεν ξέρω. Ίσως σκέφτεσαι πόσο άδικο είναι
που αυτή τη στιγμή, που έχεις ανάγκη να μιλήσεις σε κάποιον,
έχεις ξεμείνει εδώ με κάποια που σου είναι σχεδόν ξένη.
Αλλά πάντα φαίνεται ότι έχουμε κάτι να πούμε μεταξύ μας.
Ακόμα κι αν οι συζητήσεις μας δεν είναι και τόσο ουσιαστικές.
Είναι αστείες, γλυκές και τα λοιπά, αλλά κάπως επιφανειακές.
Αυτό που θέλω να πω είναι...
Ότι αν θες να μιλήσεις πραγματικά με κάποιον για αυτό...
αν και ξέρω ότι δεν το έχουμε ξανακάνει αυτό...
θα ήθελα να είναι μαζί μου.
Θέλω να σου μιλήσω.
Εντάξει.
Πρέπει να το πω στον μπαμπά μου.
"Η γυναίκα που θα γιορτάσετε 20 χρόνια γάμου,
κοιμάται με τον Μπομπ τώρα.
Μάλλον δεν μπόρεσε να αντισταθεί στο άφτερ σέιβ του".
Ξέρουμε καλά ότι αυτή δεν είναι και η καλύτερη ιδέα.
Έκανα πλάκα ότι είχαν δεσμό, αλλά δεν το έλεγα σοβαρά.
Ποιο είναι το ποσοστό μοιχείας σε αυτή την πόλη; Οι γονείς σου, οι γονείς μου.
Ζούμε σε μία ειδυλλιακή πόλη
με λευκούς φράχτες και σπίτια στην παραλία.
Και πίσω από αυτά...
Λες να το ξέρει ο κόσμος;
Ο κόσμος πάντα το ξέρει.
Εμείς δεν το ξέραμε.
Σωστά;
Τζόι;
Τζόι, εγώ δεν το ήξερα.
Εσύ;
Το ήξερες.
Γιατί δεν είπες τίποτα;
Για να με μισήσεις που σου το είπα;
Ξέρεις ότι αυτό θα γινόταν.
Άλλωστε, νόμιζα ότι θα το είχες καταλάβει.
Τι;
Είσαι πολύ διορατικός συνήθως.
Αλλά τελευταία είσαι απασχολημένος...
-Τι εννοείς; -Θα σου δώσω ένα στοιχείο.
Ξανθό μαλλί με πλούσιο μπούστο.
Μη γυρνάς τη συζήτηση στην Τζεν. Μου είπες ψέματα.
Δεν ήξερα πώς να...
-Απειλείσαι από την Τζεν; -Απειλούμαι;
Όχι, δεν απειλούμαι. Βαριέμαι.
Για αυτό μου είπες ψέματα; Για να μειώσεις τη βαρεμάρα σου;
Προσπαθούσα να φερθώ σαν φίλη σου.
Όχι, Τζόι. Δεν κάνουν έτσι οι φίλοι.
Αυτό που έκανες καταστρέφει αυτή τη φιλία.
Όχι, Ντόσον. Προσπαθούσα...
Αλλά δεν ήξερα πώς να...
Προσπαθείς να πεις κάτι, Τζόι;
Έχασες τα λόγια σου; Μην ανησυχείς. Μίλησαν οι πράξεις σου.
Αντίο! Τα λέμε.
Καλή ζωή.
-Γεια, Ντόσον. -Γεια.
Δεν σε είδα στο κανάλι σήμερα. Περίμενα να περάσεις.
-Έγινε χαμός σήμερα. -Κρίμα που δεν σε είδα.
Γλυκέ μου, έχεις κάτι;
Όχι, καλά είμαι.
Δεν σε πιστεύω.
Ποτέ δεν μπορείς να κρύψεις αυτό το ύφος
που έχεις όταν κάτι σε απασχολεί.
Άσε να μαντέψω.
Μία από τις πολλές γυναίκες της ζωής σου σε έχει τρελάνει.
Ναι, κάτι τέτοιο.
Ντόσον;
Ναι; Τι θα ήθελες;
Δύο πράγματα, βασικά.
Πρώτον, ξέρω ότι δεν με συμπαθείτε και με βλέπετε σαν τον σεξομανή έφηβο
που θέλει να διαφθείρει την εγγονή σας, αλλά σας διαβεβαιώνω
ότι δεν ισχύει κάτι τέτοιο. Καμία σχέση.
Και το δεύτερο;
Ήρθα να πάρω την Τζεν.
Τζένιφερ!
Ίσως φταίω εγώ που έχω παλιομοδίτικες απόψεις περί αφοσίωσης.
Που προφανώς τις κληρονόμησα από την πλευρά του πατέρα μου.
Συγγνώμη. Σε έχω κουράσει;
-Όχι. -Γιατί εγώ έχω κουραστεί.
Καθόλου, Ντόσον. Εννοώ...
Χαίρομαι που μπορούμε να το συζητήσουμε.
Με πλήγωσε πριν που δεν μου έλεγες κουβέντα και ήμουν σίγουρη
ότι έτρεξες να ανοιχτείς στην Τζόι.
Δεν θα ξανακάνω αυτό το λάθος.
Κάνε μου μία χάρη. Υποσχέσου ότι θα είσαι πάντα ειλικρινής μαζί μου.
-Εντάξει. -Δεν είναι μία απλή παρατήρηση.
Ειλικρινά πιστεύω ότι τα μυστικά καταστρέφουν.
Πληγώνουν, πονούν και σκοτώνουν και...
Θέλω πολύ να τα πάμε καλά.
Εντάξει; Όχι μυστικά μεταξύ μας. Ποτέ.
Ναι. Αλλά δεν νομίζεις ότι σε κάποιες περιπτώσεις,
υπάρχουν πράγματα που ο κόσμος δεν θέλει να ξέρει;
Όχι. Ακόμα κι αν η μαμά μου δεν αγαπούσε πια τον πατέρα μου,
θα έπρεπε να 'ναι ειλικρινής...
Δεν μιλώ για τους γονείς σου.
Εννοώ, έλα τώρα. Δεν έχεις αναρωτηθεί γιατί πριν δύο μήνες
ήρθα ξαφνικά να μείνω εδώ;
Είπες ότι ήταν άρρωστος ο παππούς σου
και η γιαγιά σου χρειαζόταν βοήθεια.
Η γιαγιά μου είναι 40 χρόνια νοσοκόμα.
Το μόνο που μπορώ να κάνω είναι να μην μπλέκομαι στα πόδια της.
Εντάξει. Γιατί είσαι εδώ;
-Ειλικρινά; -Ναι.
Οι γονείς μου δεν με έστειλαν εδώ για να βοηθήσω τη γιαγιά.
Με έστειλαν εδώ επειδή τα κλισέ
για τους έφηβους των πόλεων ισχύουν.
Ποια κλισέ;
Έλα. Τα έχεις ακούσει.
Μεγαλώνουν γρήγορα, μένουν έξω μέχρι αργά, κάνουν παρέα
με λάθος άτομα, κάνουν σεξ από μικρή ηλικία.
Και οι γονείς σου ήθελαν να σε απομακρύνουν από τέτοια παιδιά;
Όχι, Ντόσον. Ήμουν ένα τέτοιο παιδί.
-Κι αυτό για το σεξ; -Ναι.
Με το αγόρι σου;
Ναι, αλλά όχι μόνο.
Εντάξει.
Άρα αυτό που είπες ότι είσαι παρθένα, καλύτερα να το αγνοήσω.
Ξέρεις κάτι; Ίσως κάνω κακό τώρα
γιατί μου αρέσεις και ξέρω ότι δεν είναι η κατάλληλη στιγμή,
αλλά εσύ το ζήτησες.
Έχεις δίκιο.
Πρέπει να είμαστε ειλικρινείς και να ξέρουμε με ποιον βγαίνουμε.
-Είσαι εντάξει μ' αυτό, έτσι; -Ναι.
Έτσι όπως ξεκίνησες, περίμενα να 'ναι πολύ χειρότερο.
Ντόσον;
-Τι; -Θα μου κρατήσεις το χέρι;
Ναι. Φυσικά.
ΛΥΚΕΙΟ ΚΕΪΠΣΑΪΝΤ
Τα λέμε μετά.
Δεν σε πρόλαβα το πρωί.
Ήρθα νωρίτερα. Για την ταινία, ξέρεις.
Βαριέμαι να κάνω την εργασία μου.
Θες να πάμε σινεμά ή κάτι τέτοιο;
Ακούγεται υπέροχο, αλλά έχω μείνει πίσω στα μαθήματα
και πρέπει να ανεβάσω τους βαθμούς μου.
Εντάξει. Ίσως ένα μικρό διάλειμμα από το διάβασμα.
-Εντάξει. Θα σου τηλεφωνήσω. -Ναι;
-Σίγουρα. Ναι. -Σχετικά με αυτά που συζητήσαμε...
Τζεν, πρέπει να φύγω. Θα τα πούμε αργότερα.
Ναι. Αργότερα.
Ερώτηση της ημέρας:
Αν κάποιος έχει πολλαπλούς συντρόφους,
δεν πρέπει να τους ενημερώσει όλους για την κατάσταση;
Κάνεις δημοσκόπηση, Πέισι;
Όχι, είναι σημαντικό με τόσα αφροδίσια και την έξαρση του Έιτζ.
Να μην αναφέρω τις ηθικές επιπλοκές.
Όχι. Συμφωνώ.
Αν είχες σχέση με κάποια άλλη, θα ήθελα να το ξέρω.
Εγώ; Όχι. Μην το γυρνάς σε μένα.
-Τι να μη γυρνάω; -Το θέμα.
Και ποιο είναι αυτό;
Σου αρέσει αυτός ή εγώ;
Είσαι αφοπλιστικός όταν φέρεσαι ανώριμα.
Σας είδα να τρώτε μαζί χθες
και σήμερα στον διάδρομο να γελάτε.
Και του χάιδευες το χέρι.
Ποιον διαλέγεις, Ταμάρα; Εμένα ή τον κ. Γκολντ;
Δεν ήξερα ότι θα σε πείραζε τόσο αυτό, Πέισι.
Δεν μ' αρέσει που πρέπει να διαλέξω.
Εννοώ, εγώ κι ο Μπένζι έχουμε πολλά κοινά.
Συζητάμε για βιβλία και συγγραφείς και...
μας αρέσει η όπερα,
μην αναφέρω τα προβλήματα που έχουμε με τους άντρες.
Προβλήματα με τους άντρες;
Ναι. Προφανώς, στη διεξοδική σου έρευνα, δεν κατάφερες να ανακαλύψεις
ότι δεν είμαι ακριβώς ο τύπος του Μπένζι.
Όχι;
Εκτός κι αν νομίζεις ότι φέρνω στον Μελ Γκίμπσον.
Ο κ. Γκολντ είναι γκέι;
Μην το πεις πουθενά.
Δεν καταλαβαίνω.
Χθες στην καφετέρια, όταν πήγα να σου πιάσω το χέρι...
Κι επειδή ήμασταν σε δημόσιο χώρο, όπου πολλοί μαθητές
ή καθηγητές ή γονείς μπορούσαν να μας δουν, δεν σε άφησα;
Πέισι.
Αν είσαι μπερδεμένος για εμάς...
Αν πασχίζεις να κατανοήσεις αυτό που συμβαίνει μεταξύ μας,
να ξέρεις ότι κι εγώ το ίδιο κάνω.
Ναι; Αλήθεια;
Ναι. Αλήθεια.
Γεια.
Νομίζω ότι μου χρωστάς περίπου επτά όγδοα συζήτησης.
Υποθέτω πως ναι.
Ίσως φταίει η αξιολύπητη ανασφάλειά μου,
αλλά ήθελα να κάνουμε μία συζήτηση για τα χθεσινά,
για να ξέρω ότι είσαι εντάξει.
Δεν έχω πρόβλημα.
Αλήθεια;
Ναι. Άλλωστε, Τζεν, ανήκει στο παρελθόν. Έχει τελειώσει.
Και πρόβλημα να είχα, τι θα μπορούσα να κάνω;
-Θα μπορούσες να μου το πεις. -Να σου πω τι, Τζεν;
Δεν ξέρω τι θέλεις να πω.
Να σε βοηθήσω. Πες μου γιατί με αποφεύγεις
ή γιατί έχεις αυτό το ύφος.
Τι είναι; Αποστροφή, ζήλια ή πλήρης απαξίωση;
Γιατί δεν σε έχω ξαναδεί έτσι.
Πες μου ότι νιώθεις περίεργα για εμάς, ότι χρειαζόμαστε ένα διάλειμμα
γιατί δεν νιώθεις ότι με ξέρεις και μάλλον ποτέ δεν με ήξερες.
Ή για να σου το κάνω ακόμα πιο εύκολο, Ντόσον...
Πες μου αν έχω παραλείψει κάτι.
Ήμουν σίγουρη.
ΒΙΝΤΕΟ ΚΛΑΜΠ
-Δεν θα σε πείραζε; -Γιατί να με πειράξει;
Δεν είναι παρθένα. Έχει κάνει σεξ με άλλους.
Δεν το καταλαβαίνω αυτό με σένα.
Αν η γυναίκα που γούσταρα, μου εξομολογούταν
ότι δεν είναι παρθένα...
Δεν βλέπεις τι κάνει;
Όχι.
-Δεν το βλέπεις; -Όχι.
Σου δίνει "πάσα", Ντόσον.
Σου λέει, "Καταλαβαίνω ότι σε αγχώνει
να κάνεις το πρώτο βήμα γιατί είσαι ρομαντικός
και θεοποιείς τις γυναίκες. Οπότε θα σου κάνω το μεγαλύτερο δώρο
που μπορεί να κάνει μία γυναίκα σε έναν άπειρο άντρα".
-Πάσα; -Ακριβώς.
Σου λέει ότι το θέλει όσο κι εσύ.
Οι σαρκικές σας ανάγκες είναι αμοιβαίες.
Δεν έχει να κάνει με το σεξ, Πέισι, αλλά με τον ρομαντισμό.
Δεν έχεις ιδέα τι εννοώ, έτσι;
Έχω.
Δεν έχεις. Γιατί αυτό που θα έλεγα,
πριν αρχίσεις τον μονόλογο, είναι ότι δεν έχει να κάνει
με το να ρίξω την Τζεν στο κρεβάτι, αλλά...
Με το γεγονός ότι φοβάσαι.
Άκου. Ντόσον, η Τζεν Λίντλι που έχεις πλάσει στο μυαλό σου
δεν είναι έτσι στην πραγματικότητα. Εντάξει;
Στις ταινίες σου μπορεί να είναι όπως τη θες, αλλά στη ζωή
δεν υπάρχουν σενάρια.
-Έτσι φαίνεται. -Άκου.
Απλώς απόλαυσέ το, φίλε. Η ζωή έχει απρόσμενα οφέλη.
Ναι.
Αλλά θα προτιμούσα να μην έχει απρόσμενες ανατροπές.
-Η παρθενική κοπέλα... -Που δεν είναι ακριβώς παρθένα.
Και ο επικριτικός έφηβος...
Έχει σχέση με την καθηγήτριά του.
Και το ευτυχισμένο ζευγάρι που γιορτάζει την 20ή του επέτειο
δεν είναι όσο ευτυχισμένο νομίζαμε.
Ναι. Κρίμα, φίλε.
-Μίλησες με τη μαμά σου; -Όχι. Αλλαγή σχεδίου.
Νόμιζα ότι θα της το έλεγες, Ντόσον.
Θα το πω στον μπαμπά μου.
-Γεια. -Γεια.
-Δεν σε άκουσα να μπαίνεις. -Λογικό.
Απόψε είναι η μεγάλη βραδιά;
Έχεις ιδέα πόσο πολλά είναι τα 20 χρόνια;
Χώρια τα τέσσερα χρόνια που βγαίναμε.
Πρέπει να σου πω κάτι.
Οι περισσότεροι συμφοιτητές μας είναι ήδη στον δεύτερο γάμο τους.
Όλοι παντρευτήκαμε την ίδια εποχή,
στα 20 μας, που θεωρείται νωρίς σήμερα.
Παραδέχομαι ότι δεν είναι η κατάλληλη στιγμή...
Αλλά μετά από 20 χρόνια, λέω το ίδιο πράγμα που έλεγα τότε.
Δεν μπορώ να φανταστώ τη ζωή μου χωρίς εκείνη.
Μπαμπά...
-Τι; -Πρέπει να σου πω κάτι.
Ακούγεται σοβαρό. Τι είναι;
Είναι και ξέρω ότι δεν είναι η κατάλληλη στιγμή, μα...
Γεια σου, Ντόσον.
-Σε μισό λεπτό είμαι έτοιμη, αγάπη μου. -Εντάξει.
Σε ακούω, Ντόσον.
Ευτυχισμένη επέτειο, μπαμπά.
Καλά να περάσεις.
Αυτό είναι σίγουρο.
Γεια.
Συγγνώμη, η κουζίνα έκλεισε.
Μπορεί αυτό να σε σοκάρει, αλλά ήρθα για σένα.
Χρειάζομαι τη συμβουλή σου.
Και σε ποιον τομέα θεωρείς ότι είμαι ειδική;
Στον Ντόσον Λίρι.
Ξέρεις, είμαι απασχολημένη με τις αποδείξεις και το κλείσιμο.
-Να το κάνουμε κάποια άλλη... -Του είπα ότι δεν είμαι παρθένα.
Νομίζω ότι έχω ένα λεπτό.
Φάνηκε πολύ απογοητευμένος μαζί μου.
Αυτό, φυσικά, με εκνεύρισε και...
Τώρα δεν ξέρω πού βρισκόμαστε.
Λοιπόν, θα σου πω για τον Ντόσον.
Μπορεί να είναι εύγλωττος για την ηλικία του, αλλά δεν είναι ώριμος.
Είναι το κλασικό μοναχοπαίδι.
Στραβώνει όταν δεν γίνεται το δικό του
και τα βλέπει όλα μαύρο κι άσπρο.
-Οτιδήποτε άλλο τον μπερδεύει. -Ναι.
Κι όσον αφορά τις γυναίκες;
Υπάρχουν Πάπες με μεγαλύτερη εμπειρία.
Ήταν τσιλιβήθρας μέχρι πέρσι το καλοκαίρι.
Το να πούμε ότι έχει περιορισμένη σεξουαλική ζωή είναι λίγο.
Είναι άγονη. Έρημος.
Δεν ζηλεύω αυτό που έχεις να αντιμετωπίσεις.
Δεν προσπαθείς να με τρομάξεις, έτσι;
Όχι.
Προσπαθώ να σου πω ότι οι άντρες που καταλήγουν να είναι από τους καλούς,
πιθανώς ήταν αδέξιοι με τα κορίτσια στα 15 τους.
Και τι θα έκανες εσύ;
Το ίδιο με σένα.
Θα πληγωνόμουν, θα τσαντιζόμουν, θα μπερδευόμουν.
Θα ζητούσα συμβουλές από άλλους.
Ίσως τους λάθος ανθρώπους και μετά θα περίμενα.
Για τι πράγμα;
Να ωριμάσει εκείνος. Να συνέλθει.
Τα πάντα.
Και πόσο παίρνει αυτό;
Μη ρωτάς εμένα.
Εγώ θα ήμουν αρκετά χαζή ώστε να περιμένω για πάντα.
Θα ήθελες λίγη παρέα;
Να σου κάνω μία ερώτηση;
Πόσο χρονών είσαι, Ταμάρα; Τριάντα πέντε;
Κάπου εκεί.
Έχεις πάει με άλλους, έτσι;
Μερικούς, ναι.
Πολλούς;
Λίγοι άξιζαν.
Και πόσοι ήταν αυτοί;
Που άξιζαν; Θέλεις αριθμό;
Για να δούμε.
Υπήρχε ένας στο λύκειο κι ένας στο κολέγιο
κι έκτοτε, θα έλεγα, ότι υπήρξαν άλλοι τρεις.
Αλλά κανείς εδώ και λίγα χρόνια.
Τέλεια. Ευχαριστώ.
Πέισι.
Ναι;
Σχετικά με εκείνον στο λύκειο...
Δεν εννοούσα το δικό μου λύκειο.
Άλλη μία γεμάτη βδομάδα στο Κέιπσαϊντ.
Δύο άνθρωποι που ποτέ δεν περίμενα να συμφωνούν σε κάτι, πλέον το κάνουν.
Η γιαγιά και ο Ντόσον με θεωρούν επισήμως τσούλα.
Μεταξύ μας, δεν καταλαβαίνω γιατί γίνεται τόσο θέμα.
Σε δύο χρόνια, σχεδόν το 55% των συνομήλικών μου θα έχουν κάνει σεξ
και σε πέντε χρόνια, θα είναι το 100% και δεν θα τους νοιάζει πότε το έκανα εγώ.
Αλλά προς το παρόν, είναι ένα οικτρό και μεγάλο θέμα.
Ποιος ξέρει...
ίσως μέχρι να ξυπνήσεις, ένα 15χρονο κορίτσι με παρελθόν
να μην είναι κάτι τόσο κακό.
Αράζεις με τους φίλους σου;
Ναι. Για αυτό δεν σε κάλεσα.
Κάτω τα όπλα. Έρχομαι ειρηνικά.
-Θα τα θαλασσώσεις, ξέρεις. -Τι;
Με την Τζεν.
Ήρθε και μου μίλησε. Της είπα, "Κάνε υπομονή, θα γυρίσει".
Ευχαριστώ. Το εκτιμώ, Τζόι.
Της εξήγησα ότι είναι εκτοπισμένος θυμός
κι ότι απλώς είσαι θυμωμένος με τους γονείς σου.
Είμαι θυμωμένος με τον κόσμο. Έφηβος είμαι.
Παρεμπιπτόντως, είμαστε φιλαράκια τώρα, εγώ και η ξανθούλα.
Αν θες να της μεταφέρω κάτι, πες μου...
Ευχαριστώ για ό,τι έκανες, αλλά δεν θέλω να το συζητήσω αυτή τη στιγμή.
Μαζί σου.
Έλα τώρα. Να γκρινιάξεις για το κορίτσι των ονείρων σου;
-Αυτό κάνεις με τους φίλους. -Όντως.
Αλλά δεν ξέρω αν είσαι φίλη.
Πολύ αστείο.
Άλλαξαν οι ρόλοι.
Δεν είναι μόνο για χθες, Τζόι. Είναι για όλο το τελευταίο διάστημα.
Τα πάντα μεταξύ μας τελευταία.
Έχουν αλλάξει τα πράγματα μεταξύ μας.
Δηλαδή, δεν θεωρείς ότι είμαστε φίλοι πια;
Δεν ξέρω. Είμαστε περισσότερο; Είμαστε λιγότερο;
Ξέρω μόνο ότι δεν είναι όπως πριν.
Τίποτα δεν είναι πια.
Λέγεται "κοινωνική εξέλιξη", Ντόσον.
Ό,τι είναι δυνατό, ανθίζει
κι ό,τι δεν είναι, το κοιτάμε πίσω από γυάλινες θήκες στα μουσεία.
Εσύ κι εγώ;
Είμαστε για μουσείο;
Δεν ξέρω για αυτό.
-Θυμώνεις πολύ εύκολα μαζί μου. -Είσαι πολύ επικριτική μαζί μου.
Σε ένα εναλλακτικό σύμπαν, θα ήμασταν 50 χρόνια παντρεμένοι.
-Και σίγουρα ήταν υπέροχος γάμος. -Ο καλύτερος.
Φέραμε και οι δύο συνοδούς, υποθέτω.
Ναι, η Τζεν ήταν δίπλα μου καθ' όλη τη διάρκεια.
Και στο τέλος της βραδιάς, το αναπόφευκτο ερώτημα.
Ποια παίρνεις σπίτι; Τη συνοδό ή τη σύζυγο;
-Δίλλημα. -Αλλά συναρπαστικό.
Στάθηκες απέναντί μας κι αξιολόγησες τις επιλογές σου.
Το βλέμμα σου στράφηκε αργά...
από εκείνη...
σε μένα.
Και μετά πάλι σε εκείνη.
Και μετά πάλι σε σένα;
Ναι, αλλά εγώ τα έπινα με τον πλούσιο στο μπαρ.
Μέχρι που του τελείωσαν τα λεφτά και χρειαζόσουν κάποιον να σε γλυτώσει.
Αλήθεια;
-Δεν το θυμάμαι αυτό. -Εγώ, ναι. Ξεκάθαρα.
Χρειαζόσουν οπωσδήποτε διάσωση.
Και φέρθηκες σαν άντρας;
Έκανες στην άκρη τις αναλύσεις της κατάστασης κι ανέλαβες δράση;
Σώσαμε ο ένας τον άλλον εκείνη τη νύχτα, Ντόσον;
Ξέρεις, γίνεται λίγο θολό σε αυτό το σημείο και δεν θυμάμαι.
Δεν μπορώ να σου πω.
Λοιπόν, όταν θυμηθείς, είμαι περίεργη να ακούσω
πώς τελειώνει.
Θα σε ειδοποιήσω αμέσως.
Λοιπόν, καληνύχτα, Ντόσον.
Με κούρασαν όλοι αυτοί οι υπαινιγμοί.
Ντόσον;
Ναι;
Όπως κι αν κατέληξε ο γάμος...
είμαι σίγουρη ότι πέρασα υπέροχα μέχρι το τέλος.
Ναι.
Κι εγώ.
Δεν υπάρχει καμία αμφιβολία.
Κατευθείαν στο μουσείο.
ΑΠΟΔΟΣΗ ΔΙΑΛΟΓΩΝ ΥΠΟΤΙΤΛΩΝ: VendorCubicle